Chen Zhu

Chen Zhu (kinesisk: 陈竺; pinyin: Chén Zhú; født 17. august 1953 i Shanghai) er en kinesisk medisiner og for nåværende (2012) Folkerepublikken Kinas helseminister, siden 2007. 

Han er faglig spesialisert i hematologi og molekylærbiologi. Han innehar også et professorat ved Jiaotong-universitetet i Shanghai.

Chen studerte medisin i Shanghai og i Paris. Han var tidligere president for Shanghais institutt for hematologi, og tidligere generalsekretær for China Human Genome Center (South) i Shanghai. Han er (2012) en av visepresidentene for Det kinesiske vitenskapsakademi.

Chen er for tiden (2012) den eneste regjeringsminister som ikke er medlem av noe politisk parti. 

 Referanser 

 Eksterne lenker 



Kategori:Hu-Wen-administrasjonen
Kategori:Kinesiske politikere
Kategori:Kinesiske leger
Kategori:Molekylærbiologer
Kategori:Personer fra Shanghai